Letné hity roku 2021: Ktoré piesne nimi budú?
Ani tento rok nás neminie najteplejšie ročné obdobie roka a s ním spojená nádielka ešte horúcejších hitov. Vôbec nejde o to, že sa pre nás časom niektoré z nových hitov stanú otravné alebo ohrané. Pre väčšinu popových umelcov toto obdobie predstavuje šancu získať nových fanúšikov, pokiaľ predstavia svetu nové letné songy.
Supalonely, Watermelon Sugar, Say So, to je trojica najhranejších minuloročných letných piesní v našich rádiách. Poď sa pozrieť na to, ktoré budeš počuť tento rok a poradíme ti letné novinky do tvojich playlistov.
Letné hity roku 2021 – Tanečné songy
Majestic x Boney M – Rasputin
Rasputin je song od Boney M, nemecko-americkej skupiny minulého storočia. Za remix môže britský producent Majestic, ktorý dodal ešte viac života hitu roka 1978. Posledných 12 týždňov jeho popularita stále rástla a leto ju ešte znásobí.
Fred Again.. & The Blessed Madonna – Marea (We've Lost Dancing)
Skladba vyšla vo februári tohto roku ako reakcia na uzavreté tanečné kluby po celom svete. Producent Fred Again.. má už na svedomí spolupráce s Edom Sheeranom alebo Stormzym. V spolupráci s The Blessed Madonnou, ktorá vystúpila už aj na Grape, priniesli tanečný hit, ktorý sa určite objaví v kluboch keď sa otvoria.
MK – Chemical
Americký DJ je známy najmä hitu 17 z roku 2017 a o štyri roky nato prináša podobnú tanečnú nálož. Chytľavá melódia, pulzujúca basová linka a euforický podmaz budú určite znieť po celom svete.
Letné songy roku 2021 – Súčasné hity
Olivia Rodrigo – Good 4 U
Skvelý návrat pop-rocku od 18-ročnej speváčky a herečky v lete určite dostane oveľa viac priestoru aj v našich rádiách.
Billie Eilish – Lost Cause
Držiteľka viacerých ocenení Grammy prichádza s druhým albumom, ktorý vyjde práve počas tohto leta. Táto pieseň je jedným z už vopred predstavených singlov.
Doja Cat & SZA – Kiss Me More
Spojenie popu a rapu je ako stvorené na popíjanie chladeného nápoja pri bazéne alebo podvečerné cestovanie v aute. Ak patríte medzi fanúšikov piknikov, odporúčam tento song zaradiť do poradia.
Leto 2021: Songy do tvojho playlistu od PlotPoint.sk
Disclosure – When A Fire Starts To Burn
Tanečná klasika pochádza z debutového albumu britského elektronického dua. Na albume Settle sa nachádzajú aj ďalšie skvelé skladby (Latch, Stimulation, Confess To Me).
KAYTRANADA – Vex Oh ft. GoldLink, Eight9FLY, Ari PenSmith
Názov v preklade znamená "žiaden stres" a najčastejšie sa používa na západe Afriky, v Nigérii. Ide o skvelú kolaboráciu, ktorá spríjemní každú jazdu autom či odpočinkovú časť dňa. Song sa nachádza na výbornom albume Bubba z roku 2019.
Justin Bieber – Love You Different ft. BEAM
Tohtoročná tanečná novinka z albumu Justice príjemne prekvapila. Dostala sa aj do našej Top 5 v recenzii siedmeho albumu kanadskej superstar.
Michael Jackson – A Place With No Name / Rock With You
Pre tento song som sa rozhodol, lebo ho považujem za jednu z najlepších tanečných piesní tohto storočia. Len ma mrzí, že sa samotný kráľ popu nedočkal vydania a reakcií na tento počin. Album XSCAPE totiž vyšiel päť rokov po spevákovej smrti, v roku 2014.
Druhý song, tentokrát z jeho debutového albumu Off The Wall dopĺňam len z mojej vlastnej lásky k celému albumu z roku 1979. Každému, kto ho pozná, prajem príjemný návrat 40 rokov späť a tým, ktorí ho nepoznajú, nech sa páči.
Nezabudnite sa s nami podeliť o vaše obľúbené letné songy! Sme veľmi zvedaví na to, čo počúvate vy a veľmi radi sa necháme inšpirovať!
Pre viac noviniek zo sveta hudby klikaj sem!